Document ID: 32009L0003

DIREKTIVA 2009/3/ES EVROPSKEGA PARLAMENTA IN SVETA
z dne 11. marca 2009
o spremembi Direktive Sveta 80/181/EGS o približevanju zakonodaj držav članic, ki se nanašajo na merske enote
(Besedilo velja za EGP)
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 95 Pogodbe,
ob upoštevanju predloga Komisije,
ob upoštevanju mnenja Evropskega ekonomsko-socialnega odbora (1),
v skladu s postopkom, določenim v členu 251 Pogodbe (2),
ob upoštevanju naslednjega:
(1)
Na podlagi Direktive Sveta 80/181/EGS (3) bi morala Združeno kraljestvo in Irska določiti datum za odpravo izjem, kjer se te za merske enote še uporabljajo, in sicer za „pinto“ za mleko v vračljivih steklenicah ter pivo in jabolčnik iz soda, „miljo“ za prometne znake in prikaz hitrosti ter „unčo“ za transakcije s plemenitimi kovinami. Vendar so izkušnje pokazale, da zaradi lokalne narave navedenih izjem in omejenega števila zadevnih izdelkov ohranitev izjem ne bi povzročila netarifne ovire za trgovino, zato ni več potrebe po odpravi teh izjem.
(2)
Primerno je pojasniti, da je področje uporabe Direktive 80/181/EGS skladno s cilji iz člena 95 Pogodbe in da ni omejeno na nobeno posebno področje ukrepanja Skupnosti.
(3)
V skladu z Direktivo 80/181/EGS se lahko do 31. decembra 2009 poleg zakonskih enot iz poglavja I Priloge k navedeni direktivi uporabljajo tudi dodatni zapisi. Da bi se izognili ustvarjanju ovir za podjetja Skupnosti, ki izvažajo v nekatere tretje države, v katerih morajo biti izdelki označeni v drugačnih enotah od tistih iz poglavja I, je primerno ohraniti dovoljenje za uporabo dodatnih zapisov.
(4)
Direktiva 80/181/EGS podpira nemoteno delovanje notranjega trga s stopnjo usklajenosti merskih enot, ki jo določi sama. V zvezi s tem je primerno, da Komisija spremlja dogajanja na trgu v zvezi z navedeno direktivo in njenim izvajanjem, zlasti glede morebitnih ovir pri delovanju notranjega trga in morebitnega nadaljnjega usklajevanja, potrebnega za premagovanje teh ovir.
(5)
Primerno je, da si Komisija v okviru trgovinskih odnosov s tretjimi državami, tudi v Čezatlantskem ekonomskem Svetu, še naprej odločno prizadeva, da bi bili proizvodi, označeni le z enotami mednarodnega sistema (SI), sprejeti na trgu tretjih držav.
(6)
Dodatni zapisi bi lahko omogočili tudi postopno in nemoteno uvedbo novih metričnih enot, ki se lahko določijo na mednarodni ravni.
(7)
Generalna konferenca za uteži in mere je leta 1995 sklenila odpraviti razred dopolnilnih enot SI kot ločeni razred SI ter enoti „radian“ in „steradian“ opredeliti kot brezdimenzionalni izpeljani enoti SI, imeni in simbola katerih se lahko po potrebi uporabljajo v izrazih za druge izpeljane enote SI, ni pa to nujno.
(8)
Generalna konferenca za uteži in mere je leta 1999 v mednarodni sistem enot SI kot enoto SI za katalitično aktivnost vključila „katal“ s simbolom „kat“. Ta nova usklajena enota SI zagotavlja skladno in enotno navedbo merskih enot na področjih medicine in biokemije ter s tem preprečuje vse možne nesporazume, ki izhajajo iz uporabe neusklajenih enot.
(9)
Generalna konferenca za uteži in mere je leta 2007 z namenom, da bi odpravila enega največjih vzrokov za ugotovljene raznolikosti med različnimi realizacijami trojne točke vode, sprejela opombo k definiciji „kelvina“. „Kelvin“ je definiran kot del termodinamične temperature trojne točke vode. Opomba se nanaša na vodo točno določene izotopske sestave.
(10)
Ker se aker v Združenem kraljestvu in na Irskem ne uporablja več za vpis v zemljiško knjigo, glede tega izjema ni več potrebna.
(11)
V skladu s točko 34 Medinstitucionalnega sporazuma o boljši pripravi zakonodaje (4) se države članice poziva, da za lastne potrebe in v interesu Skupnosti pripravijo tabele, ki naj kar najbolj nazorno prikazujejo povezavo med to direktivo in ukrepi za prenos, ter te tabele objavijo.
(12)
Direktivo 80/181/EGS bi bilo zato treba ustrezno spremeniti -
SPREJELA NASLEDNJO DIREKTIVO:
Člen 1
Spremembe
Direktiva 80/181/EGS se spremeni:
1.
člen 1(b) se nadomesti z naslednjim:
„(b)
tiste enote, ki so naštete v poglavju II Priloge, samo v tistih državah članicah, v katerih so bile odobrene 21. aprila 1973;“;
2.
Člen 2(a) se nadomesti z naslednjim:
„(a)
Obveznosti, ki izhajajo iz člena 1, se nanašajo na merilne instrumente, ki se uporabljajo, na merjenja, ki se izvajajo, in na navedbe količin, izražene v merskih enotah.“;
3.
Člen 3(2) se nadomesti z naslednjim:
„2. Odobri se uporaba dodatnih zapisov.“;
4.
vstavi se naslednji člen:
„Člen 6b
Komisija spremlja dogajanje na trgu v zvezi s to direktivo in njenim izvajanjem glede nemotenega delovanja notranjega trga in mednarodne trgovine ter Evropskemu parlamentu in Svetu do 31. decembra 2019 v zvezi s tem dogajanjem predloži poročilo, kateremu po potrebi priloži ustrezne predloge.“;
5.
Priloga se spremeni:
(a)
v točki 1.1 poglavja I se odstavek z naslovom „Enota za termodinamično temperaturo“ nadomesti z naslednjim:
„Enota za termodinamično temperaturo
Enota za termodinamično temperaturo, kelvin, je 1/273,16 del termodinamične temperature trojne točke vode.
Ta definicija se nanaša na vodo, katere izotopska sestava je opredeljena z naslednjimi razmerji množin snovi: 0,00015576 mol 2H na mol 1H, 0,0003799 mol 17O na mol 16O in 0,0020052 mol 18O na mol 16O.
(resolucija št. 4 trinajste konference CGPM (1967) in resolucija št. 10 triindvajsete konference CGPM (2007))“;
(b)
naslov točke 1.1.1 poglavja I se nadomesti z naslednjim:
(c)
naslov točke 1.2 poglavja I se naslov nadomesti z naslednjim:
(d)
točka 1.2.1 poglavja I se črta;
(e)
točki 1.2.2 in 1.2.3 poglavja I se nadomestita z naslednjim:
„1.2.2 Splošno pravilo za izpeljane enote SI
Enote, ki so koherentno izpeljane iz osnovnih enot SI, so podane kot algebrski izrazi v obliki zmnožkov potenc osnovnih enot SI s številskimi faktorji, enakimi 1.
1.2.3 Izpeljane enote SI s posebnimi imeni in simboli
Veličina
Enota
Izraženo
Ime
Simbol
z drugimi enotami SI
z osnovnimi enotami SI
ravninski kot
radian
rad
m · m-1
prostorski kot
steradian
sr
m2 · m-2
frekvenca
herc, hertz
Hz
s-1
sila
njuten, newton
N
m · kg · s-2
tlak, napetost
paskal, pascal
Pa
N · m-2
m-1 · kg · s-2
energija, delo, toplota
džul, joule
J
N · m
m2 · kg · s-2
moč (5), energijski tok
Vat, watt
W
J · s-1
m2 · kg · s-3
Elektrina, električni naboj
kulon, coulomb
C
s · A
Električni potencial, razlika, potencialov lastna (vsebovana) napetost
volt
V
W · A-1
m2 · kg · s-3 · A-1
Električna upornost
ohm
Ω
V · A-1
m2 · kg · s-3 · A-2
Prevodnost
simens, siemens
S
A · V-1
m-2 · kg-1 · s3 · A2
Kapacitivnost
farad
F
C · V-1
m-2 · kg-1 · s4 · A2
Magnetni pretok
veber, weber
Wb
V · s
m2 · kg · s-2 · A-1
Gostota magnetnega pretoka
tesla
T
Wb · m-2
kg · s-2 · A-1
Induktivnost
henri, henry
H
Wb · A-1
m2 · kg · s-2 · A-2
Svetlobni tok
lumen
lm
cd · sr
cd
Osvetljenost
luks, lux
lx
lm · m-2
m-2 · cd
Aktivnost (radionuklida)
bekerel, becquerel
Bq
s-1
Absorbirana doza, specifična uvožena energija, kerma, indeks absorbirane doze
grej, gray
Gy
J · kg-1
m2 · s-2
Ekvivalentna doza
sivert, sievert
Sv
J · kg-1
m2 · s-2
Katalitična aktivnost
katal
kat
mol · s-1
Enote izpeljane iz osnovnih enot SI so lahko izražene z izrazi, naštetimi v poglavju I.
Izpeljane enote SI so lahko izražene s posebnimi imeni in simboli iz zgornje preglednice; na primer enota SI za dinamično viskoznost je lahko izražena kot m-1 · kg · s-1 or N · s · m-2 or Pa · s.“;
(f)
v poglavju II se v tabeli črta naslednja vrstica:
„Vpis v zemljiško knjigo
aker
1 ak = 4 047 m2
ak“
(g)
v poglavju II se zadnji stavek nadomesti z naslednjim: „Enote, naštete v tem poglavju, se lahko medsebojno ali z enotami iz poglavja I kombinirajo v sestavljene enote.“
Člen 2
Prenos
1. Države članice najpozneje do 31. decembra 2009 sprejmejo zakone in druge predpise, potrebne za uskladitev s to direktivo. Komisiji nemudoma sporočijo besedilo teh predpisov.
Navedene predpise uporabljajo od 1. januarja 2010.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice Komisiji sporočijo besedilo temeljnih določb nacionalnega prava, ki jih sprejmejo na področju, ki ga ureja ta direktiva.
Člen 3
Začetek veljavnosti
Ta direktiva začne veljati dvajseti dan po objavi v Uradnem listu Evropske unije.
Člen 4
Naslovniki
Ta direktiva je naslovljena na države članice.
V Strasbourgu, 11. marca 2009

Labels: 7
18
15
1